cyanic-selkie/wikianc huggingface dataset:
2014 m. žiemos paralimpinės žaidynės
Arenos
Paralimpinių žaidynių arenos:
Dalyvaujančios šalys
45 nacionaliniai paralimpiniai komitetai (NPK) siunčia savo sportininkus į šias žaidynes. Tai vienu NPK daugiau nei 2010 m. žiemos paralimpinėse žaidynėse.
Brazilija, Turkija ir Uzbekija žiemos paralimpinėse žaidynėse dalyvaus pirmą kąrtą.
Pietų Afrika, dalyvavusi 2010 m. žiemos paralimpinėse žaidynėse į Sočį nesiunčia nė vieno sportininko, taigi šioje parolimpiadoje nedalyvaus sportininkai iš Afrikos žemyno.
Kragai (Radviliškis)
Kragai – buvęs kaimas Radviliškio rajono savivaldybėje, 4 km į pietryčius nuo Papušynio.
Wacław Grodecki
Vaclavas Grodeckis (apie 1535 m. Grodzece – 1591 m. Brno) – Lenkijos dvasininkas, kartografas.
Žemėlapiai
Per 1556–1558 m. V. Grodeckis parengė „Lenkijos ir gretimų žemių žemėlapį“ ir sudarė 724 geografinių objektų pavadinimų sąrašą. Žemėlapyje V. Grodeckis pavaizdavo plotą nuo Oderio iki Dniepro ir nuo Vengrijos iki Latvijos, nemažai Lietuvos geografinių objektų. sąrašas. Žemėlapis buvo išspausdintas 1561 ar 1562 m. Bazelyje, vėliau daugelį kartų savo veikaluose jį naudojo Varmės vyskupas Martinus Cromerus. Ne kartą šis žemėlapis buvo perdirbtas ir perspausdinamas atlasuose – žymiausias A. Orteliuso atlase „Theatrum orbis terrarum“. Žemėlapio mastelis buvo 1 : 2 342 000, formatas 49,4×37,4 cm.
V. Grodeckio žemėlapyje Lietuvos teritorijoje pavaizduotos 23 gyvenvietės – Alytus, Aukštadvaris, Betygala, Birštonas, Biržai, Jurbarkas, Kaunas, Klaipėda, Medininkai, Merkinė, Nemenčinė, Nemunaitis, Rūdninkai, Šaukėnai, Švenčionys, Šventoji, Trakai, Varniai, Vepriai, Vilkija, Vilnius, Žeimiai. Pažymėta daugiau kaip 10 upių – Nemunas, Neris, Šventoji, Akmena (Danė), Nevėžis, Dubysa ir viena kita neįvardyta upė.
Kazuo Ozaki
(g. 1960 m. kovo 7 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1981–1983 m.
.re
.re – interneto šalies kodo aukščiausio lygio domenas (ccTLD) Reunjono (Prancūzija) interneto domenų vardų sistemoje. Jį administruoja AFNIC. Įsigaliojo nuo 1997 m. Domenas apima visus asmenis ir organizacijas, registruotus „Association française pour le nommage Internet en coopération“ (AFNIC).
SpaceX
Space Exploration Technologies Corp. (dažnai vadinama SpaceX) – privati JAV astronautikos bendrovė, 2002 m. įkurta verslininko Elon Musk. Bendrovė įkurta siekiant sumažinti kosmoso kelionių kainas ir įgyvendinti Marso kolonizaciją.
Bendrovė yra sukūrusi nešančiąją raketą „Falcon 9“ ir daugkartinio naudojimo kosminį transporto laivą „SpaceX Dragon“ (vėliau „SpaceX Dragon 2“), kurie naudojami krovinių gabenimui į Žemės orbitą. 2018 m. vasario 6 d. „SpaceX“ atliko pirmąjį sėkmingą galingiausios naudojamos raketos „Falcon Heavy“ paleidimą. Raketa bus naudojama krovinių iškėlimui į Žemės orbitą. Vėliau tikimasi, kad raketa padės nugabenti krovinius ir astronautus į Mėnulį bei Marsą.
Pasiekimai
Pagrindiniai „SpaceX“ kompanijos pasiekimai: pirmasis privatus skysto kuro raketos orbitos pasiekimas („Falcon 1“ 2008 m.), pirmoji privati kompanija, kurios raketa sėkmingai pakilo, pasiekė orbitą ir grįžo atgal į Žemę („Dragon“ 2010 m.), pirmoji privati kompanija, nusiuntusi krovinius į Tarptautinę kosminę stotį („Dragon“ 2012 m.), pirmasis orbitinės raketos vertikalus nusileidimas („Falcon 9“ 2015 m.), pirmasis daugkartinis orbitinės raketos panaudojimas („Falcon 9“ 2017 m.) ir pirmoji privati kompanija, sėkmingai paleidusi objektą į Saulės sistemą („Falcon Heavy“ 2018 m.).
2016 m. „SpaceX“ sėkmingai nuleido raketą ant platformos vandenyne.
„SpaceX“ turi pasirašiusi kontraktą su NASA dėl astronautų ir krovinių gabenimo į Tarptautinę kosminę stotį su „Dragon“ raketa.
2016 m. rugsėjį kompanijos vadovas E. Musk pristatė kompanijos tarpplanetinio transporto sistemos planus. Pagal juos, kompanija finansuos ir kurs erdvėlaivius bei kitas sistemas, galinčias gabenti krovinius ir astronautus į kitas planetas.
2017 m. E. Musk pranešė, kad turi dviejų žmonių užsakymus „Dragon“ raketa juos nugabenti į Mėnulio orbitą bei grįžti į Žemę. Buvo planuojama tai atlikti 2018 m. Sėkmės atveju tai būtų buvęs pirmasis Mėnulio turizmo atvejis.
2019 m. kovo 2 d. įvyko demonstracinis bepilotis daugkartinio naudojimo laivo „Dragon 2“ skrydis į TKS.
2019 m. gegužės 24 d. bendrovės raketa „Falcon 9“ į orbitą iškėlė pirmuosius 60 palydovų kuriamam palydovinio interneto palydovų tinklui „Starlink“.
2020 m. gegužės 30 d. įvyko pirmasis pilotuojamas daugkartinio naudojimo laivo „Dragon 2“ skrydis į TKS. Astronautai Bobas Behnkenas ir Dougas Hurley 15:22 val. vietos laiku pakilo iš Kenedžio kosminių tyrimų centro.
2021 m. balandžio 16 d. NASA pasirinko „SpaceX“ išsilaipinimo Mėnulyje misijai. 2,9 mlrd. JAV dolerių vertės sutartyje numatytas kosminio laivo „Starship“ prototipas, kurio bandymai šiuo metu atliekami „SpaceX“ objekte pietų Teksase.
Narto apylinkė
Narto apylinkė – Lietuvos TSR administracinis-teritorinis vienetas pietvakarių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Marijampolės valsčiuje, 1950 m. priskirta naujam Marijampolės rajonui. Panaikinta 1954 m. gegužės 25 d. prijungiant prie Netičkampio apylinkės ir Trakiškių apylinkės.
Šiaurės Vietnamas
Vietnamo demokratinė respublika, Šiaurės Vietnamas buvo 1954 m. – 1976 m. egzistavusi komunistinė valstybė, užėmusi dabartinio Vietnamo šiaurinę dalį.
Antrojo pasaulinio karo metais, Vietnamas buvo Prancūzijos Indokinijos ir Japonijos dalis.
Turkijos futbolo varžybos 2007–2008 m.
Turkijos futbolo varžybos 2007–2008 m.
SPEI indeksas
Standartizuotas kritulių evapotranspiracijos indeksas (angl. SPEI – Standartized Precipitation Evapotranspiration Index)'' – meteorologinės sausros tipo indeksas. Šį indeksą 2010 m., kartu su kitais mokslininkais, pasiūlė Sergio M. Vincente Serrano dirbdamas Pirėnų ekologijos institute, Ispanijoje.
Metodika
Indeksas sukurtas kaip alternatyva (papildinys) kitam meteorologinės sausros tipo indeksui – SPI (Standartized Precipitation Index, liet. – standartizuotas kritulių indeksas). Šis sausros indeksas gali būti naudojamas įvairose mokslo disciplinose, kuriose gali reikėti aptikti, stebėti ir analizuoti sausras. Vis plačiau naudojamas tyrimuose, kurie susiję su klimatologija ir hidrologija. SPEI indeksas gali įvertinti sausros stiprumą atsižvelgiant į jos intensyvumą ir trukmę, be to, jis leidžia nustatyti sausros pradžios ir pabaigos datas. Indeksas leidžia palyginti sausrų stiprumą laiko ir erdvės atžvilgiu, nes jį galima apskaičiuoti įvairiomis klimato sąlygomis. Skirtingai negu SPI, ivertinant sausras SPEI indeksu yra atsiževlgiama ne tik į kritulius, bet ir į potencialią evapotranspiraciją. Todėl SPEI indekse yra įtraukta oro temperatūros komponentė, kuri leidžia įvertinti oro temperatūros poveikį sausros vystymuisi atsižvelgiant į vandens balanso skaičiavimus. Šis indeksas gali būti skaičiuojamas įvairiam laikotarpiui (laiko žingsnis) – nuo 1 iki 48 mėnesių. Kuo ilgesnė seka tuo rezultatas bus tikslenis. SPEI turi intensyvumo skalę, kurioje yra apskaičiuotos teigiamos ir neigiamos reikšmės. Šios reikšmės apibūdina sausringumo ir drėgnumo atviejus. SPEI indekso skaičiavimui gali būti taikomi keli skirtingi metodai, o tai priklausmo nuo duomenų prieinamumo. Pavyzdžiui, turinti tik kritulių ir temperatūros duomenis, potenciali evapotranspiracija gali būti įvertinta Thornthwaite metodu. Šiame potencialios evapotranspiracijos skaičiavimo supaprastintame variante yra neatsižvelgiama į tam tikrus parametrus (vėjo greitis, paviršiaus drėgmė ir saulės spinduliuotė), kurie gali turėti įtakos galutinei SPEI reikšmei. Tais atviejais, kai duomenų prieinamumas yra didesnis (turimi vėjo greičio, saulės spinduliuotės, santykinio drėgnumo duomenys), dažniausiai pirmenybė teikiama sudėtingesniam potencialios evapotranspiracijos skaičiavimo metodui (Penman-Monteith, Hargreivo lygtys ir kt.). Šios lygtys leidžia išsamiau įvertinti sausros kintamumą. Tačiau šie papildomi kintamieji gali turėti didelį neapibrėžtumą.
Skaičiavimas
SPEI indekso skaičiavimui yra naudojamas kiekvieno mėnesio skirtumas tarp kritulių ir potencialios evapotranspiracijos. Šis skirtumas tarp kritulių ir potencialios evapotranspiracijos pačiu paprasčiausiu būdu apibūdina klimatinį vandens balansą. Skirtumas tarp šių dviejų dydžių i  mėnesiui yra paskaičiuojamas: Di = Pi – PETi, kur Pi – kritulių kiekis tą mėnesį; PETi – to mėnseio potenciali evapotranspiracija. Šia lygtimi yra nustatamas skaičiuojamojo mėnesio vandens balansas, t.y susidaro vandens perteklius ar trūkumas. Kaip ir SPI indeksas, SPEI gali turėti neigiamą arba teigiamą reikšmę. Kai SPEI indekso reikšmė yra mažesnė negu -1 – prasideda sausra. Perėjus į teigiamą reikšmę – sausra baigiasi. Sausrų intensyvumo skalė pagal SPEI indeksą:
SPEI < -2 – labai stipri sausra; -2 < SPEI < -1.5 – stipri sausra; -1.5 < SPEI < -1 – vidutinė sausra; -1 SPEI < 1 – normalios sąlygos; 1 < SPEI < 1.5 – vidutiniškai drėgna; 1.5 < SPEI < 2 – labai drėgna; SPEI > 2 – labai didelis drėgnumas
Indekso privalumai
Oro temperatūros įtraukimas kartu su kritulių duomenimis leidžia SPEI indeksui atsižvelgti į temperatūros poveikį sausros situacijai. Gauti rezultatai gali būti lengvai palyginami, nes jie yra standartizuoti. Naudojant oro temperatūros duomenis, SPEI yra laikomas idealiu indeksu, kai siekiama nustatyti klimato kaitos poveikį modelio rezultatams pagal įvairius ateities scenarijus.
Šaltiniai
A Multiscalar Drought Index Sensitive to Global Warming: The Standardized Precipitation Evapotranspiration Index. Sergio M. Vincente-Serrano. 2009. Journal of Climate. Volume 23
MAFEI Carmen. Extreme Weather and Impacts of Climate Change on Water Resources in the Dobrogea Region. “Ovidius” University of Constanta, Romania, 2015. ISBN13: 9781466684386
Hiroši Jošida
(g. 1958 m. vasario 11 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1981–1983 m.
Kepler-447 b
Kepler-447 b yra karštojo Jupiterio tipo dujinė milžinė; jos masė siekia 1,37 Jupiterio masės, o spindulys – 1,65 Jupiterio spindulio. Planetos masė nustatyta radialinių greičių metodu, o spindulys – tranzitų metodu. Apie Kepler-447 žvaigždę ši egzoplaneta apskrieja per ~7,79 paros. Jos orbitos didysis pusašis yra 0,0769, o ekscentricitetas –  0,12.
Kepler-447 b atrasta „Kepler“ kosminiu teleskopu, taikant tranzitų metodą. Apie jos atradimą pranešta 2015 m. 2020 m. duomenimis, tai vienintelė šioje sistemoje aptikta egzoplaneta.
Varnupių apylinkė
Varnupių apylinkė – Lietuvos TSR administracinis-teritorinis vienetas pietvakarių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Liudvinavo valsčiuje, 1950 m. priskirta naujam Marijampolės rajonui. Panaikinta 1954 m. gegužės 25 d. prijungiant prie Padovinio apylinkės.
2017 m. pasaulio moterų rankinio čempionatas
2017 m. pasaulio moterų rankinio čempionatas – 23-asis pasaulio moterų rankinio čempionatas, kuris vyko 2017 m. gruodžio 1 - gruodžio 17 dienomis Vokietijoje.
Čempionato nugalėtoja antrą kartą tapo Prancūzijos rinktinė. Norvegijai atstovavusi Stine Bredal Oftedal paskelbta geriausia turnyro žaidėja.
FIA ralio reido pasaulio taurė
FIA ralio reido pasaulio taurė – FIA organizuojamas pasaulio ralio reido čempionatas. Pirmą kartą šis čempionatas surengtas 1993 m.
Penkis kartus šio ralio nugalėtoju yra tapęs prancūzas Jean-Louis Schlesser, 4 pergales pasiekęs kitas prancūzas Pierre Lartigue, o tris – katarietis Nasser Al-Attiyah.
Sezono etapai
2019 m. sezoną sudaro 13 lenktynių skirtingose šalyse.
Padaubiai
Padaubiai – buvęs kaimas Radviliškio rajono savivaldybėje, 8 km į šiaurę nuo Šaukoto.
Toru Jošikava
Nacionalinėje komandoje žaidė 1983 m.
Pagomerčiai (Šaukotas)
Pagomerčiai – buvęs kaimas Radviliškio rajono savivaldybėje, 2 km į šiaurės vakarus nuo Šaukoto.
Bevardiškių apylinkė
Bevardiškių apylinkė – Lietuvos TSR administracinis-teritorinis vienetas pietvakarių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Liudvinavo valsčiuje, 1950 m. priskirta naujam Marijampolės rajonui. Panaikinta 1954 m. gegužės 25 d. prijungiant prie Padovinio apylinkės.
Snieginis grifas
Snieginis grifas (Gyps himalayensis) – vanaginių paukščių (Accipitriformes) būrio, Gypinae pošeimio plėšriųjų paukščių rūšis.
Paplitimas
Paplitę Azijoje 1200–5500 metrų aukštumose. Ištisus metus gyvena Nepale, Butane, vakarinėje Kinijoje, Mongolijoje, Indijoje, Pakistane, Kirgizijoje, Kazachstane, Uzbekistane, Tadžikistane ir Afganistane.
Snieginiai grifai aptinkami ir Bangladeše, Mianmare, Tailande ir Malaizijoje, bet jie čia neperi. Neperintys klajojantys kartais stebimi Kambodžoje, Singapūre ir Jungtiniuose Arabų Emyratuose.
Dažniausiai laikosi pavieniui ar poroje, nors prie skerdienos ar maitinimosi vietose gali susiburti į nedideles grupes, bet tokiose grupėse retai gali būti nuo 12 iki 20 vienetų, nors kai kuriais ankstesniais duomenimis buvo pranešimų apie 30 ar 40 šių grifų individų susibūrimus.
Jaunikliai žiemoja Indijos subkontinento žemumose.
Apibūdinimas
Didelis paukštis, ketvirta pagal svorį plėšriųjų paukščių rūšis. Kūno svoris 6–12,5 kg, kūno ilgis 103–110 cm, sparno ilgis 75,5–80,5 cm, atstumas tarp išskleistų abiejų sparnų galų 260–289 cm, uodega 35,5–40,5 cm, snapo viršutinės dalies ilgis 7,1–7,7 cm, čiurna 11,0–12,6 cm.
Veisimasis
Monogamai. Lizdą įrenginėja abu poros nariai ant klifo krašto, o jo statybą arba jo taisymą baigia į žiemos pabaigą. Perėjimo sezonas prasideda žiemos pabaigoje ir ankstyvą pavasarį. Snieginiai grifai peri vienišai, nesudarydami didelių kolonijų, arba peri sudarydami mažas, nepastovias kolonijas, susidedančias maždaug iš 5–6 porų, gerokai aukščiau už medžių augimo ribos. Paprastai sausio mėnesį patelė deda vieną baltą kiaušinį. Peri abu tėvai 50 dienų.
Mityba
Minta tik dvėseliena, prie kurios jie neprileidžia kitų paukščių, išskyrus tamsiuosius grifus, kurie šiek tiek už snieginius grifus yra stambesni. Snieginiai grifai minta ir negyvų žmonių kūnais, jiems paliktų po dangiškojo palaidojimo ceremonijos, kuri praktikuojama iki šiol, tik gerokai rečiau.
Turkijos futbolo varžybos 2006–2007 m.
Turkijos futbolo varžybos 2006–2007 m.
Chet Holmgren
Četas Tomas Holmgrenas (, g. ) – JAV krepšininkas, žaidžiantis NBA lygoje besivaržančioje Oklahoma Sičio „Thunder“ komandoje. Jis yra 2,16 m ūgio, žaidžia vidurio puolėjo ir sunkiojo krašto pozicijose.
2022 m. NBA naujokų biržoje krepšininkas pašauktas antruoju šaukimu, o koledže žaidė Gonzagos „Bulldogs“ komandoje.
Profesionali karjera
2022 m. NBA naujokų biržoje Oklahoma Sičio „Thunder“ pasirinko Č. Holmgreną antruoju šaukimu – tai aukščiausias šaukimas iš Gonzagos ir aukščiausias šaukimas iš Minesotos valstijos, lenkiantis Kevin McHale. Holmgrenas prisijungė prie „Thunder“ 2022 m. NBA vasaros lygos sudėties.
Debiutinėje vasaros lygos rungtynėse Holmgrenas pelnė 23 taškus, atkovojo 7 kamuolius, atliko 4 rezultatyvius perdavimus ir blokavo 6 kamuolius pergalėje 98:77 prieš Jutos „Jazz“. Jis taip pat pagerino daugiausiai blokų per vienerias vasaros lygos rungtynes rekordą. 2022 m. liepos 5 d. su „Thunder“ pasirašė naujoko sutartį.
Nacionalinė rinktinė
Holmgrenas atstovavo Jungtinėms Amerikos Valstijoms 2021 m. jaunimo iki 19 metų pasaulio krepšinio čempionate Latvijoje. Jis vidutiniškai pelnė 11,9 taško, atkovojo 6,1 kamuolio, atliko 3,3 rezultatyvaus perdavimo ir blokavo 2,7 bloko per rungtynes, atvedė savo komandą prie aukso medalių ir pelnė turnyro MVP apdovanojimą.
Kaserosas
Kaserosas  – miestas Argentinoje, Buenos Airių provincijoje, Didžiųjų Buenos Airių aglomeracijoje, prie pietvakarinio Buenos Airių pakraščio. Vasario 3-osios partido centras. Geležinkelio stotis, plentų mazgas. Svarbus pramonės centras – vystoma automobilių (SA „Peugeot Citroën“), mašinų ir įrengimų, buitinės chemijos, metalurgijos, maisto pramonė. Veikia 5 katalikų bažnyčios, 1995 m. įsteigtas universitetas. Kaserosas garsėja gatvės menu, kurį kuria vietos menininkas Martinas Ronas (Martín Ron).
Istorija
Vietovė vardą gavo nuo XVIII a. žemvaldžio Diego Kasero (Diego Casero). Gyvenvietė kūrėsi XIX a. antroje pusėje, ypač kai amžiaus pabaigoje čia nutiestas geležinkelis. Oficialiai Kaserosas įkurtas 1892 m.
Koral Springsas
Koral Springsas  – miestas JAV, Floridos valstijos rytuose. Apie 32 km į šiaurės vakarus yra Fort Loderdeilas. 2010 m. JAV gyventojų surašymo duomenimis, mieste gyveno 121 tūkst. žmonių.
Nepaisant tokio pavadinimo, miesto teritorijoje nėra versmių. Floridos versmės randamos centrinėje ir šiaurinėje valstijos dalyse.
Istorija
Koral Springso miestas įkurtas 1963 m. Anksčiau didžioji dalis teritorijos buvo išraizgyta kanalų ir upelių. Nusausinus žemę, ji paversta pupelių laukais. Vėliau imta verstis gyvulininkyste. Pokario laikotarpiu prasidėjo nekilnojamojo turto bumas.
Naroulia
Naròulia (arba Narovlia, ) – miestas Gomelio srityje, pietų Baltarusijoje, 178 km į pietvakarius nuo Gomelio. Naroulios rajono centras. Per miestą teka Naroulianka (Pripetės intakas). Mieste gaminamos statybinės medžiagos. Veikia konservų fabrikas. Netoliese išgaunama akmens druska. Ribojasi su Polesės žemuma.
Istorija
Rašytiniuose šaltiniuose minimas nuo XVIII a. XIX a. tai buvo miestelis, Rečycos apskrities Naroulios valsčiaus centras. 1897 m. surašymo duomenimis, gyvenvietėje gyveno apie tūkstantį žmonių. 1913 m. atidarytas cukraus fabrikas. 1938 m. suteiktas miesto tipo gyvenvietės, 1971 m. – miesto teisės.
Obelinės apylinkė
Obelinės apylinkė (arba Obelynės apylinkė) – Lietuvos TSR administracinis-teritorinis vienetas pietvakarių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Sasnavos valsčiuje, 1950 m. priskirta naujam Marijampolės rajonui. Panaikinta 1954 m. gegužės 25 d. prijungiant prie Raišupio apylinkės.
Irk Bitig
thumb|260px|Irk Bitig rankraštis
Irk Bitig (senuoju turkų raštu 𐰃𐰺𐰴 𐰋𐰃𐱅𐰃𐰏), dar žinoma kaip Lemties ženklų knyga arba Pranašysčių knyga – IX a. rankraštis, parašytas senuoju tiurkų raštu (senąja tiurkų kalba), kuriame aprašomi įvairūs maginiai spėjimai. Knyga rasta britų archeologo Aurel Stein 1907 m. viename iš Mogao urvų (Dunhuanas, Gansu, Kinija). Dabar saugoma Britų bibliotekoje Londone. Tai vienas seniausių tiurkų kalbų rašto paminklų.
Rankraštį sudaro 58 lapai, perlenkti pusiau, verčiami iš kairės į dešinę. Tekstas skaitomas iš dešinės į kairę. Paskutiniai lapai aprašinėti budistinėmis maldomis, išverstomis į kinų kalbą (užrašytos kinų hieroglifais). Tiksli Irk Bitig parašymo data nežinoma, bet kūrinyje nurodyta, kad jis buvo parašytas tigro metų antro mėnesio 15 dieną Taiguntano manichėjų vienuolyne nežinomo vienuolio savo „vyresniajam broliui“, generolui Itačukui (İtaçuk). Tigro metai dažniausiai datuojami IX a., nors yra spėjimų ir apie X a. Pagal teksto grafiką galima spėti, kad Irk Bitig yra perraša iš senesnio teksto, užrašyto senuoju uigūrų raštu.
Knygos turinį sudaro 65 dalys, kiekviena jų skirta tam tikram pranašavimui. Virš kiekvieno pranašavimo yra pavaizduotos trys apskritimų grupės (kiekvieną jų sudaro 1–4 apskritimai). Šie apskritimai yra lemties ženklai (ırk), pagal kuriuos atliekamas pranašavimas. Spėjama, kad šie burtai buvo atliekami su keturbriauniu kauliuku, metamu tris kartus. Pavyzdžiui, išmetus 2–4–4 skaitomas ženklas nr. 34 – „chanas pergalingai grįžta iš mūšio“; tada žiūrima jo reikšmė – „geras ženklas“. Tekste aprašomas trumpas vaizdinys, būdingas senovės tiurkų kultūrai – dažnai minimi gyvūnai, žmonių gyvenimo nutikimai, kartais minimas viešpats Tengri, chanas. Kiekvienas iš aprašytų lemties ženklų turi savo pranašystės simbolį – t. y., yra geru, labai geru arba blogu, labai blogu ženklu. Tekste maišoma poezija ir proza, poetinio metro nėra, bet pasitaiko paralelizmų, aliteracijos, rimavimo.
Knyga baigiama įrašu: „dabar, mano sūnūs, žinokite – pranašysčių knyga yra gera. Taigi, kiekvienas yra savo likimo šeimininkas“.
Pažobris (Radviliškis)
Pažobris (seniau Klerauskynė) – buvęs kaimas Radviliškio rajono savivaldybėje, 3 km į pietvakarius nuo Papušynio.
24-asis Lietuvos korespondencinių šachmatų čempionatas
Čempionatas
Dalyviai, užėmę pirmą, antrą ir trečią vietas, apdovanojami atitinkamai aukso, sidabro ir bronzos medaliais bei diplomais. Čempionui suteikiamas meistro vardas. Žaidėjai, užėmę 1 - 6 vietas, įgijo teisę startuoti kitose Lietuvos elektroninio pašto pirmenybėse.
Laikas galvojimui
Visos partijos buvo žaidžiamos vienu metu elektroniniu paštu. Kiekvienam dalyviui buvo skirta laiko: 6 dienos vienam ėjimui. Sutaupytas laikas kaupiasi. Jo kontrolė kas 10 ėjimų. Po pirmo laiko kontrolės pradelsimo partija nutraukiama ir fiksuojamas pralaimėjimas.
Vietų paskirstymas
Taškų lygybės atveju vietos žaidėjui nustatomos sekančia tvarka: pagal Bergerio koeficientą, tarpusavio rezultatą, pergalių skaičių ir pergalių juodaisiais skaičių.
Varžybų lentelė
Pastaba. Įrašas lentelėje 2365F reiškia - FIDE reitingas.
Prizininkai
Daugiausia taškų čempionato varžybose surinko du čempionato dalyviai (po 9,5): Povilas Pakėnas ir Gintautas Petraitis. Jų užimtų vietų nustatymui buvo panaudoti papildomi rodikliai. Paskaičiuotas P. Pakėno Sonenbergerio koeficientas (61,2) buvo aukštesnis už G. Petraičio (59,25). Tai ir lėmė, kad biržiškis Povilas Pakėnas tapo Lietuvos korespondencinių šachmatų čempionu, o kauniečiui Gintautui Petraičiui atiteko sidabras.
Ne mažiau atkakli kova vyko ir dėl bronzos medalio. Keturi žaidėjai: Kristijonas Kameneckas, Rišardas Kurilo, Marijus Kulvietis ir Anatolijus Novikovas buvo surinkę po 8,5 taško. Jų užimtos vietos turnyrinėje lentelėje, taip pat, buvo nustatytos, pasitelkus Sonenbergerio koeficientus. Aukščiausią iš pretendentų koeficientą turėjęs gydytojas iš Elektrėnų Kristijonas Kameneckas (54,5) buvo apdovanotas bronzos medaliu.
Hirojuki Usui
(g. 1953 m. rugpjūčio 4 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1974–1984 m.
Idzu salos
thumb|right|200px|Idzu salų žemėlapis
Idzu salos ( Izu-shotō) – vulkaninės kilmės salų grupė, besitęsianti į rytus ir pietus nuo Izu pusiasalio Honšiu saloje Japonijoje. Administraciniu požiūriu salos sudaro du miestus ir šešis kaimus, kurie visi priklauso Tokijui. Didžiausia sala yra Idzu Ošima, dažnai vadinama Ošima.
Nors dažnai vadinamas „Izu septynetu“ (伊豆七島 Izu Shichitō), salynas sudarytas iš daugiau nei tuzino salų ir salelių. Devynios iš jų gyvenamos. Čia pateiktas salų sąrašas iš šiaurės į pietus.
Salos
2)Negyvenama nuo 1969 m. (tada buvo 31 gyventojas, daugiausiai buvo 513 gyventojų)
3)Torišima, didžiausia iš negyvenamų salų, iki 1902 m. saloje gyveno 150 žmonių, bet jie visi žuvo per ugnikalnio išsiveržimą. Nuo tada sala negyvenama.
Geografija
Salose administruojamas 301,39 km² plotas, kuriame gyvena 24 960 žmonių. Keturios pietinės salos, priklausančios Hačidžijo subprefektūrai, nepriskirtos jokiam kaimui ar miestui.
Visos salos priklauso Fudži-Hakone-Idzu nationaliniam parkui. Profesionalai ir mėgėjai gali žvejoti visus metus, dauguma valčių švartuojasi Idzu pusiasalyje. Torišima dabar negyvenama ir ten glaudžiasi paukščiai.
Edo laikotarpiu Nidžima, Mijakedžima ir Hačidžodžima buvo tremties vietos nusikaltėliams.
Conchita Bautista
Končita Bautista (g. 1936 m. spalio 27 d. Sevilijoje) – ispanų dainininkė ir aktorė.
1961 metais Bautista atstovavo gimtajai šaliai Kanuose, Prancūzijoje, vykusioje Eurovizijoje su daina „Estando contigo“, su kuria užėmė devintą vietą.
1965 metais Bautista laimėjo atranką ir antrą kartą atstovavo Ispanijai Eurovizijoje su daina „Qué bueno, qué bueno“. Atstovės daina „Qué bueno, qué bueno“ buvo viena iš keturių dainų (kartu su Vokietijos, Belgijos ir Suomijos dainomis), kurioms nepavyko surinkti taškų.
Vėlesniais metais Bautista tęsė sėkmingą karjerą Lotynų Amerikoje, Italijoje, Graikijoje, Turkijoje, taip pat ir Ispanijoje.
Rekštiškė
Rekštiškė – buvęs kaimas Radviliškio rajono savivaldybėje, 5 km į vakarus nuo Šaukoto.
Turkijos futbolo varžybos 2005–2006 m.
Turkijos futbolo varžybos 2005–2006 m.
FK Miercurea Ciuc
Mierkuria-Čuko „Miercurea Ciuc“ futbolo klubas – Rumunijos futbolo klubas iš Mierkuria-Čuko. Įvairiuose šaltiniuose minimas kaip Futball Klub Miercurea Ciuc, FK Miercurea Ciuc bei tiesiog Miercurea Ciuc. Vengrai miestą vadina savo kalba, todėl ir klubas vadinamas FK Csíkszereda bei Csíkszereda. Klubas priklauso miesto savivaldybei ir namų rungtynes žaidžia miesto stadione, kuris talpina 1,2 tūkst. žiūrovų.
Istorija
Klubo ištakos siekia 1904 m., kai buvo įkurtas Csíkszereda futbolo klubas.
1919 m. radosi AEF din Miercurea Ciuc futbolo klubas.
Dabartinis klubas CSM (VSK) Miercurea Ciuc įkurtas 2010 m. ir žaidė regioninėje lygoje.
Nuo 2012 m. klubas vadinamas FK Miercurea Ciuc arba FK Csíkszereda. Kituose šaltiniuose jis vadinamas ir AFK Csikszereda Miercurea Ciuc.
2018/19 m. sezone tapo Liga III nugalėtojais ir pateko į Liga II. Debiutiniame sezone (2019/20 m.) užėmė 17 vietą, o 2020/21 m. sezone liko penktoje vietoje. Po pirmojo etapo buvo penkti ir varžėsi stirpiųjų šešetuke dėl galimybės patekti į Liga I, bet į aukščiausią divizioną iškopė pirmos trys ekipos.
Sudėtis
Atnaujinta; 2021 m. liepos 15 d.
Hideki Maeda
(g. 1954 m. gegužės 13 d.) – buvęs japonų futbolininkas, rungtyniavęs Japonijos rinktinėje.
San Chustas
San Chustas  – miestas Argentinoje, Buenos Airių provincijoje, Didžiųjų Buenos Airių aglomeracijoje, ~20 km į pietvakarius nuo Buenos Airių centro. La Matansos partido centras. Pro miestą eina plentas nr. 3 link Patagonijos. Vystoma plieno apdirbimo, popieriaus, statybinių medžiagų pramonė. Veikia 1989 m. įsteigtas La Matansos nacionalinis universitetas, Šv. Justo ir Pastoro katedra.
San Chusto priemiestyje Isidro Kasanovoje rungtyniauja futbolo klubas „Club Almirante Brown“.
Istorija
Vietovėje gyvenvietė pradėjo kurtis XIX a. vid., oficialiai įkurta 1856 m. Pradžioje vystyta gyvulininkystė ir javų auginimas, amžiaus pabaigoje pradėta plėtoti tekstilės pramonė. XX a. vid. San Chustas buvo svarbus pramoninis centras, vėliau daugeliui gamyklų užsidarius iki amžiaus pabaigos mieste būta nemažai lūšnynų.
AS FAN
Association Sportive FAN, o trumpiau vadinamas AS FAN – profesionalus Nigerio futbolo klubas, rungtyniaujantis aukščiausioje lygoje. Įsikūręs šalies sostinėje Niamėjuje. Namų rungtynes žaidžia Generolo Seini Kunčės stadione, talpinančiame 35 tūkst. žiūrovų.
Istorija
Klubas įkurtas Rungtyniavo aukščiausioje šalies lygoje. Daugkartiniai šalies čempionai ir futbolo taurės laimėtojai.
Atstovavo šaliai Afrikos žemyno turnyruose.
Rankas
Į Ranko ežerą suteka keletas upelių, o išteka Buenas, nešantis vandenis į Ramųjį vandenyną. Ežere yra 13 salų, iš kurių didžiausia – Huapis. Ežero salose ir pakrantėse įsikūrę vasarnamiai bei mapučių kaimai. Greta ežero įsikūrusios gyvenvietės: Futronas, Lago Rankas, Ljifenas, Puerto Nuevas.
Ežero pavadinimas mapučių kalba reiškia „siūbuojantis vanduo“.
Serbentinė (Radviliškis)
Serbentinė – buvęs kaimas Radviliškio rajono savivaldybėje, 8 km į šiaurės vakarus nuo Šaukoto.
Micuhisa Taguči
(g. 1955 m. vasario 14 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1975–1984 m.
Pirengos tvenkinys
Pirengos tvenkinys  – tvenkinys Rusijoje, Murmansko srityje, Kolos pusiasalyje, 137 m aukštyje virš jūros lygio. Sudarytas 1938 m. patvenkus Pirengos upę (Nivos intakas) Niva HES-1 užtvanka. Tvenkinys taip pat patvenkė ir Aukštutinės Pirengos (plotas 88,7 km²), Žemutinės Pirengos (58,5 km²) ir Kumužo Salmos (12,4 km²) ežerus. Bendras tvenkinio plotas 227 km². Ilgis siekia 58 km, plotis iki 8 km. Metinė vandens lygio svyravimo amplitudė 5 m. Tvenkinys sudarytas hidroenergijos, žvejybos, medienos plukdymo reikmėms.
Smilgių apylinkė (Marijampolė)
Smilgių apylinkė – Lietuvos TSR administracinis-teritorinis vienetas pietvakarių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Sasnavos valsčiuje, 1950 m. priskirta naujam Marijampolės rajonui. Panaikinta 1954 m. gegužės 25 d. prijungiant prie Raišupio apylinkės.
Brihadyšvaros šventykla
Brihadyšvaros šventykla  – hinduistinė šventykla pietų Indijoje, Tamilnade, Tandžavure, Kaverės upės pakrantėje. Šventykla XI a. pr. pastatydinta Čolos karaliaus Radža Radža Čolos I ir paskirta viešpačiui Šivai Brihadešvarai („didžiajam valdovui“). Ši šventykla laikoma etaloniniu dravidinės architektūros pavyzdžiu, dar vadinama „pietų Meru kalnu“.
Pati šventykla pastatyta XI a., bet vėliau nesyk plėsta, perstatyta. Ji nukentėjo nuo Madurajaus sultonų antpuolių, bet buvo atstatyta.
Šventyklos bokštas (vimana) yra ~30 m aukščio ir sudarytas iš 16 aukštų. Šventyklos kieme stovi mandapa su Šivos Nandžiu, o kiemą juosia 450 m perimetro prakara. Vėliau pristatytos kelios gopuros bei nedidelės šventyklos Parvatei ir Kartikėjai.
Šventyklos sienos gausiai puoštos bareljefais ir freskomis, vaizduojančiomis tiek dievybes, mitines scenas, tiek valdovus. Be to, ant šventyklos sienų gausu įrašų tamilų kalba ir sanskritu, kur aprašyti valdovų nuopelnai šventyklai, taip pat įrašai apie šventykloje dirbusius žmones.
Vasarį šventykloje vyksta kasmetinė Indijos klasikinių šokių šventė.
Brihadyšvaros šventykla 1987 m. įtraukta į pasaulio paveldo sąrašą, o 2004 m. objektas praplėstas dar 2 šventyklomis (Čolos šventyklos).
Surgučių apylinkė
Surgučių apylinkė – Lietuvos TSR administracinis-teritorinis vienetas pietvakarių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Sasnavos valsčiuje, 1950 m. priskirta naujam Marijampolės rajonui. Panaikinta 1954 m. gegužės 25 d. prijungiant prie Sasnavos apylinkės.
Stareinis
left|120px
Volupija
Volupija arba Volupta (, Voluptas) – kūniškų malonumų personifikacija romėnų mitologijoje. Pasak Apulėjaus, Volupija gimusi iš Kupidono ir Psichės sąjungos.
Kaip mini Varonas, prie Via Nova kelio, netoli Romanulos vartų, stovėjo Volupijos šventykla – Sacellum Volupiae. Teigiama, kad per Divalijas, deivei Angeronai skirtą šventę, pontifikai aukodavo Volupijos, džiaugsmo ir malonumo deivės, šventykloje. Būta manančių, kad deivė Volupija buvo ta pati Angerona ir galėjo nuvyti visus gyvenimo nemalonumus ir skausmus. Makrobijus nurodo, kad Sacellum Volupiae stovėjusi Angeronos statula.
Skubuldžiai
Skubuldžiai – buvęs kaimas Radviliškio rajono savivaldybėje, 4 km į pietryčius nuo Šaukoto.
Asytės piliakalnis
Asytės piliakalnis – piliakalnis Latvijoje, Pietų Kuršo savivaldybės teritorijoje, Priekulės valsčiuje. Pasiekiamas nuo kelio P106 Ežerė – Gruobinia, 2 km už Asytės kaimo, Audarų dvaro žemėje.
Piliakalnis
Piliakalnis įrengtas Virgos kairiajame krante. Valstybės saugomas paminklas.
Robert Pattinson
thumb|Robert Pattinson 2014 m. Robertas Tomas Patinsonas (g. 1986 m. gegužės 13 d. Londone, Anglijoje) – aktorius, modelis, muzikantas.
Biografija
Robert Thom Pattinson užaugo priemiestyje su savo tėvais Clare ir Robert Pattinson bei dviem vyresniosiomis seserimis – Lizzy ir Victoria. Jo motina dirbo modelių agentūroje, o tėvas importavo senoviškus automobilius iš JAV. Būdamas paauglys, Robert’as įstojo į prestižinį „Barnes“ teatro klubą, kuriame jis įgijo klasikinės dramos vaidybos išsimokslinimą taip pat baigė privačią mokyklą Londone.
Muzika Prieš pradėdamas vaidinti Robert’as troško tapti muzikantu, taigi išmoko groti pianinu ir gitara, pats rašo muziką. Filmui „Twilight“ kartu su Sam Bradley parašė vieną iš garso takelių „Never Think“ ir atlieka Marcus Foster ir Bobby Long dainą „Let me Sign“.
Modelis
„Kai pradėjau suktis modelių versle buvau aukštas ir lieknas, tad atrodžiau kaip mergiotė. Tuo metu tai buvo populiarus įvaizdis, todėl gaudavau daug pasiūlymų – pasakoja Pattinson’as. Iki man sukako 12 metų, seserys žaisdamos rengdavo mane kaip mergaitę ir vadindavo Klaudia. Vėliau įvyko persilaužimas – pradėjau mokytis kitoje mokykloje, suvyriškėjau, ėmiau daugiau dėmesio skirti savo išvaizdai, bet tada tapau nebeįdomus savo darbdaviams – teko pasitraukti iš modelių pasaulio. Tai buvo nesėkmingiausia modelio karjera“ – šypsosi Robert’as.
Filmai
Pirmasis jauno aktoriaus pasirodymas buvo 2004 m. filme pagrįstame skandinavų legenda „The dragon king“ (Drakonų karalius). Po kelerių metų jis pasirodė filme „Haris Poteris ir Ugnies Taurė“, kurio dėka užkariavo daugelio jaunų fantazijos aistruolių širdis. 2008 metais jis buvo pasamdytas vaidinti svajingą ir romantišką vampyrą, publikos numylėtinį – Edward’ą filme „Saulėlydis“ (Twilight).
Filmografija
! Metai ! Filmas ! Vaidmuo
Turkijos futbolo varžybos 2004–2005 m.
Turkijos futbolo varžybos 2004–2005 m.
Hila
Hila  – miestas vidurio Irake, prie Eufrato upės atšakos, 100 km į pietus nuo Bagdado, netoli senojo Babilono miesto; Babilono muchafazos centras. Šalia eina Bagdado–Basros greitkelis, plentai į Kerbelą, Nadžafą. Tekstilės, cemento pramonė. Drėkinamosios žemdirbystės srities prekybinis centras (javai, datulės, vaisiai). Veikia Babilono universitetas.
Miesto apylinkėse gausu istorinio ir archeologinio paveldo: Babilono miesto griuvėsiai, Šumero miestų Kišo ir Borispos liekanos, pranašo Ezechielio kapas Kiflo kaime.
Istorija
Šiuolaikinė Hila įkurta X a. Palaipsniui augo, statyboms naudoti akmenys iš Babilono. Osmanų valdymo laikais tapo administraciniu centru. XIX a. Eufrato atšaka pradėjo akti, todėl pastatyta Hindijos užtvanka.
1938 m. pasaulio rankinio čempionatas
1938 m. pasaulio rankinio čempionatas – 1-asis pasaulio rankinio čempionatas, kuris vyko 1938 m. vasario 5 - vasario 6 dienomis Trečiajame Reiche.
Strėvininkų ežeras (Trakų r.)
left|120px
Strėvininkų ežeras – ežeras Lietuvoje, Trakų rajone, 4,5 km į rytus nuo Aukštadvario. Ežero ilgis iš šiaurės į pietus – 0,12 km, plotis – iki 0,1 km. Altitudė 152,8 m. Krantai daugiausia aukšti, tik šiaurinis krantas žemas ir pelkėtas. Vakarinėje ir pietinėje pakrantėse auga miškelis, kitose pakrantėse plyti pievos, dirbamos žemės ploteliai, įsikūręs Strėvininkų kaimas. Šiaurėje iš ežero išteka upelis link netoliese telkšančių 2 bevardžių ežerėlių (Strėvos baseinas).
FIDE didysis šveicariškasis turnyras
FIDE didysis šveicariškasis turnyras – atrankinės varžybos į pasaulio šachmatų čempionato kandidatų turnyrą. Jos vyksta kas dvejus metus, naudojant šveicariškąją sistemą. Iš to kilęs varžybų pavadinimas.
Atvirasis turnyras
2021 m. atvirasis turnyras, dėl griežtų Kovido-19 pandemijos karantino suvaržymų Meno saloje, vyko Rygoje. Atvirojo turnyro nuostatuose buvo eilė pakeitimų. Nauja buvo tai, kad į kandidatų turnyrą patenka du geriausiai pasirodę dalyviai, sumažėjo dalyvių patenkančių ratas: žemynų federacijų prezidentai gali teikti tik po vieną dalyvį, keturis – FIDE prezidentas ir penkis – į varžybų organizatorius. Vienodai taškų surinkusiems pasikeitė papildomi rodikliai, naudojami užimtos vietos apskaičiavimui. Liko tai, kad į turnyrą priimami: 100 geriausių pasaulio žaidėjų pagal 12-kos mėnesių vidutinį standartinį reitingą; veikianti moterų pasaulio šachmatų čempionė. Dalyvių skaičius sumažėjo iki 114.
Moterų turnyras
FIDE nuo 2021 m. pradėjo rengti ir FIDE didyjį šveicariškąjį moterų turnyrą, kurios yra atrankinės varžybos į moterų pasaulio šachmatų čempionato kandidačių turnyrą. Turnyre dalyvauja 50 dalyvių, Turnyras vykdomas šveicariškąją sistema 11 ratų. Atranka yra sekanti: dalyvės turi atitikti keliamus kriterijus, kurių pagrindinis: 12 mėnesių vidutinio standartininio reitingo sąraše būti tarp 40 geriausių geriausių pasaulio moterų žaidėjų. Į likusias (10) vietų keturiems žemynams, atitinkamo kontinento federacijos prezidentas nominuoja po vieną žaidėją, FIDE prezidentas – tris ir turnyro organizatorius, savo nuožiura – tris. Pirmasis toks turnyras įvyko 2021 m. Rygoje Jame dalyvavo 50 šachmatininkių.
Nuostatai
Nuostatai paprastai rengiami ar taisomi prieš kiekvieną turnyrą.
Formatas
Turnyras vykdomas šveicariškąją sistema 11 ratų. Turnyro nugalėtojas patenka į Kandidatų turnyrą. Jei jis jau yra kitu keliu patekęs į kandidatų turnyrą, tai į kandidatų turnyrą patenka sekančią aukščiausią vietą užėmęs žaidėjas, jei jis kitu būdu dar nėra patekęs.
Galvojimo laikas
Kiekvienam dalyviui pirmiesiems 40 ėjimų skiriama – 100 min., sekantiems 20 ėjimų – 50 min ir iki partijos pabaigos – po 15 min. Žaidėjui atlikus ėjimą, nuo 1-o ėjimo jam pridedama 30 sek. Iki juodųjų 40-ojo ėjimo neleidžiama sutarti baigti partiją lygiosiomis. Išimtis: kai figūrų padėtis lentoje pasikartoja tris kartus, dėl lygiųjų fiksavimo galima kreiptis į arbitrą.
Lygiosios tarpusavio sutarimu
Žaidėjams iki juodųjų 30-ojo ėjimo neleidžiama sutarti baigti partiją lygiosiomis. Išimtis: dėl lygiųjų fiksavimo galima kreiptis į arbitrą, tik jei figūrų padėtis lentoje pasikartoja tris kartus.
Užimtos vietos nustatymas
Žaidėjas, surinkęs daugiausia taškų (už pergalę – 1 taškas už lygiąsias – ½, už pralaimėjimą – 0 taškų) patenka į kandidatų turnyrą. Kai du, ar daugiau žaidėjų surenka po lygiai taškų, jų vieta turnyrinėje lentelėje nustatoma, įvertinus jų papildomus rodiklius. Taisyklės 2021 m.:
Apdovanojimai
Atvirame turnyre piniginių prizų fondas 2019 m buvo. 400 000 JAV $. Apdovanojami 30 geriausiai pasirodžiusių dalyvių.
Moterų turnyre piniginių prizų fondas 2021 m. buvo 125 000 JAV $. Apdvanojamos 20 geriausiai pasirodžiusių dalyvių
Piniginiai prizai tarp vienodai surinkusių taškų dalyvių paskirstomi po lygiai. Organizatorius turi teisę skirti kitokį (didesnį) atlygį, nei nurodyta aukščiau, taip pat, pagal skirtingus aspektus, skirti specialių prizų.
2019 metai
2019 metų „FIDE didysis šveicariškasis“ turnyras vyko spalio 10–21 dienomis Meno saloje. Jį laimėjo didmeistris iš Kinijos Vanas Hao, surinkęs 8 tšk. iš 11 galimų. Jis pateko į 2020 m. kandidatų turnyrą.
2021 metai
2021 metų „FIDE didysis šveicariškasis“ turnyras vyko spalio 27–lapkričio 8 dienomis Rygoje. Jį laimėjo didmeistris iš Prancūzijos Alireza Firuzdža rezultatu – 8 tšk. iš 11, o JAV atstovas DM Fabianas Karuana, surinkęs 7,5 tšk, buvo antras. Jie abu pateko į 2022 m. kandidatų turnyrą.
Ten pat ir tuo pačiu metu vykusį FIDE didįjį šveicariškajį moterų turnyrą laimėjo didmeistrė iš Kinijos Lei Tingie, surinkusi – 9 tšk. iš 11. Ji pateko į 2022 m. moterų kandidačių turnyrą.
Kazuo Saito
(g. 1951 m. liepos 27 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1976–1984 m.
Ungurynė
Ungurynė – buvęs kaimas Radviliškio rajono savivaldybėje, 3 km į pietvakarius nuo Kunigiškių.
Turkijos futbolo varžybos 2003–2004 m.
Turkijos futbolo varžybos 2003–2004 m.
Balsupių apylinkė
Balsupių apylinkė – Lietuvos TSR administracinis-teritorinis vienetas pietvakarių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Marijampolės valsčiuje, 1950 m. priskirta naujam Marijampolės rajonui. Panaikinta 1954 m. gegužės 25 d. prijungiant prie Skaisčiūnų apylinkės.
Vėžaičiai (Radviliškis)
Vėžaičiai – buvęs kaimas Radviliškio rajono savivaldybėje, 1 km į vakarus nuo Paežerių.
Nobutoši Kaneda
(g. 1958 m. vasario 16 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1977–1984 m.
Nadžafas
Nadžafas  – miestas Irake, Eufrato slėnyje, 160 km į pietus nuo Bagdado, 30 km į pietus nuo senojo Babilono miesto; muchafazos centras. Plentai į Kerbelą, Hilą, Divaniją, Hailą.
Svarbus islamo (ypač šiizmo) religinis centras. Yra prie istorinio šventojo piligrimų kelio iš Bagdado į Meką ir Mediną. Nadžafe yra musulmonų šventojo, pirmojo šiitų imamo Ali kapas (Imamo Ali mečetė). Greta yra didžiausios pasaulyje kapinės – Vadi us Salamas (6,01 km²). Jose yra žymių šiitų ajatolų, sufijų, šventųjų kapavietės. Nadžafo medresė yra vienas svarbiausių šiizmo teologinių centrų. Miestą per metus aplanko keli milijonai piligrimų.
Istorija
Nadžafas įkurtas 791 m. Abasidų kalifo Haruno ar Rašido. Jis įkurtas kaip Ali mauzoliejus, nors šio palaidojimo vieta iki tol buvo paslaptyje. Palaipsniui aplink išaugo miestas. Osmanų laikais buvo nunykęs, XVIII a. užpultas vahabitų. Sadamo Huseino valdymo laikais daug šiizmo dvasininkų paliko Nadžafą ir persikėlė į Kumą Irane. Irako karo metu mieste vyko keletas didelių mūšių.
Tursučių apylinkė
Tursučių apylinkė – Lietuvos TSR administracinis-teritorinis vienetas pietvakarių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Šunskų valsčiuje, 1950 m. priskirta naujam Marijampolės rajonui. Panaikinta 1954 m. gegužės 25 d. prijungiant prie Šunskų apylinkės.
Mohamed Abdel-Shafy
Mohamedas Abdelšafis (محمد عبد الشافي; g. 1985 m. liepos 1 d.) – buvęs Egipto futbolininkas, gynėjas.
Egipto rinktinės sudėtyje rungtyniavo nuo 2009 m.
Pakviestas į 2010 m. Afrikos Tautų taurės turnyrą, kur įmušė įvartį į Alžyro komandos vartus.
Goran Huskić
Goranas Huskičius (, g. ) – Serbijos krepšininkas, žaidžiantis LKL lygoje besivaržančioje Jonavos „CBet“ komandoje.
Karjera
Krepšininko karjerą pradėjo Serbijos antrosios lygos „Radnički Obrenovac“ komandoje. Taip pat vieną sezoną žaidė krepšinį koledže.
2013 m. jis persikėlė į Ispaniją, kur žaidė San Sebastiano „Gipuzkoa“, Hueskos „CB Peñas Huesca“ ir Burgoso „San Pablo Burgos“ komandose Ispanijos antrojoje lygoje. 2017–2018 m. sezone Burgoso „San Pablo Burgos“ klubas iškopė į ACB lygą ir Huskičius debiutavo pagrindinėje Ispanijos lygoje. 2020 m. spalį su „Burgos“ laimėjo 2019–2020 m. FIBA Čempionų lygą. 2020 m. lapkritį Huskičius paskolintas Bilbao „Basket“ ekipai.
2021 m. liepos 21 d. pasirašė sutartį su Vokietijos krepšinio lygos komanda „Mitteldeutscher BC“.
Malaryta
Malarýta  – miestas pietvakarių Baltarusijoje, Bresto srityje, 52 km nuo Bresto. Malarytos rajono centras. Per miestą eina geležinkelio linija Brestas–Kovelis (Ukraina).
Etimologija
Pavadintas pagal Rytos upę (Muchaveco kairysis intakas).
Istorija
Pirmą kartą Malaryta šaltiniuose paminėta 1546 m. XIX a. buvo kaimas, Bresto apskrities Malarytos valsčiaus centras. 1970 m. gavo miesto teises.
Tecuo Sugamata
(g. 1957 m. lapkričio 29 d.) – buvęs japonų futbolininkas, rungtyniavęs Japonijos rinktinėje.
Nacionalinėje komandoje žaidė 1978–1984 m.
Kazys Algimantas Lisauskas
Kazys Algimantas Lisauskas (1926 m. sausio 7 d. Barevičiai, Kruonio valsčius – 1999 m. sausio 31 d. Vilnius, palaidotas Sudervės kapinėse Vilniuje) – partizanas, politinis kalinys.
Biografija
1938 m. baigė Kruonio pradžios mokyklą, 1944 m. – Kaišiadorių gimnaziją. Mokydamasis gimnazijoje, 1943 m. įsijungė į pasipriešinimo kovą prieš okupantus, buvo Lietuvos laisvės kovotojų sąjungos narys, dalyvavo leidžiant pogrindinį laikraštėlį „Laisvei bundant“.
Paršelių apylinkė
Paršelių apylinkė – Lietuvos TSR administracinis-teritorinis vienetas pietvakarių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Šunskų valsčiuje, 1950 m. priskirta naujam Marijampolės rajonui. Panaikinta 1954 m. gegužės 25 d. prijungiant prie Šunskų apylinkės.
Radžasthano kalnų tvirtovės
Radžasthano kalnų tvirtovės – ant kalnų įrengtos tvirtovės vakarų Indijoje, Radžasthano valstijoje, UNESCO pasaulio paveldo objektas (nuo 2013 m.). Tai ant Aravalio kalnagūbrio viršūnių V–XVIII a. pastatytos įvairių radžputų karalysčių tvirtovės. Jos buvo svarbūs regioniniai galios centrai, o po jomis esančiose kalnų papėdėse įsikūrė miestai. Dalyje tvirtovių išlikusi savita vandens pakėlimo ir kaupimo sistema, karališkieji apartamentai. Tvirtoves juosia gynybinės sienos, dažnai upės, kanalų ar tvenkinių sistema, viduje įrengtos šventyklos, kareivinės, visa karališkajai šeimai aptarnauti skirta infrastruktūra. Rūmuose gyvendavo dailininkai, dainininkai, šokėjai, kiti menininkai, išlaikomi valdovo malonės. Architektūriniu požiūriu tvirtovės eklektiškos – jose yra marathų, mogolų, sultonato architektūros bruožų.
Tvirtovės
Iš viso Radžasthane išlikę keli šimtai radžputų tvirtovių, bet į pasaulio paveldo sąrašą įtrauktos 6, išlaikiusios daugiausia paveldo savybių.
Anieliškė
Anieliškė – buvęs viensėdis Radviliškio rajono savivaldybėje, 2 km į šiaurę nuo Šiaulaičių.
Projektorius
miniatiūra|250px|right|Skaitmeninis vaizdo projektorius miniatiūra|250px|right|Grafoprojektorius mokyklos klasėje
Šiuo metu labiausiai paplitęs projektoriaus tipas vadinamas vaizdo projektoriumi. Tai skaitmeninis aparatas, pakeitęs anksčiau naudotus diaskopus, grafoprojektorius, kino teatruose buvusius kinoprojektorius.
Charakteristikos
Šiuolaikiniuose projektoriuose naudojamos dvi šviesos šaltinio technologijos – LCD (skystųjų kristalų) ir DLP (mikroveidrodžių). LCD technologijos privalumas – tikslesnis spalvų atkūrimas, naudojant kompiuterį kaip išorinį vaizdo šaltinį. DLP privalumas – nėra oro filtrų, kuriuos reikia reguliariai valyti ir keisti. Be to, su DLP atkuriamos spalvos, kurios laikui bėgant beveik nesikeičia. Šviesos šaltiniu gali tarnauti įprasta gyvsidabrio lempa ar LED su lazeriu. Gyvsidabrio lempų šviesos srautas ilgainiui sumažėja, jos yra jautrios elektros įtampos svyravimams bei dingimui, yra toksiškos. LED šviesos srautas beveik nemažėja, joms žalos nedaro elektros dingimas. Tai nekenksminga aplinkai technologija, sunaudojanti mažiau elektros energijos.
Projektoriaus šviesos srautas (ryškumas) matuojamas ANSI (Amerikos Nacionalinio Standartų Instituto rodiklis) liumenais. Kuo jų daugiau, tuo projektorius šviečia ryškiau. Įprastai klasei ar nedidelei mokymo auditorijai rekomenduojamas šviesos srautas yra 2500–3000 ANSI liumenų, kai projekcinis plotis yra apie 200 cm. Projektuojamo vaizdo ryškumą menkina krentanti ant jo tiesioginė saulės, šviestuvų ir pan. šviesa.
Projektoriaus skiriamąją gebą nusako prieinamas pikselių (taškų) skaičius, kuris sukuria vaizdą. Ekrano skiriamoji geba skiriasi priklausomai nuo vaizduojamos medžiagos:
Aukštkalnis
Aukštkalnis – buvęs viensėdis Radviliškio rajono savivaldybėje, 4 km į vakarus nuo Šiaulėnų.
1954 m. pasaulio rankinio čempionatas
1954 m. pasaulio rankinio čempionatas – 2-asis pasaulio rankinio čempionatas, kuris vyko 1954 m. sausio 13 - sausio 17 dienomis Švedijoje.
Čempionato nugalėtoja pirmą kartą tapo Švedijos rinktinė.
Turkijos futbolo varžybos 2002–2003 m.
Turkijos futbolo varžybos 2002–2003 m.